NaiveNeuron/SloPal huggingface dataset:
P. Hrušovský, predseda NR SR: (2004-03-11):
Vyhlasujem rozpravu o tomto bode programu za skončenú. Pýtam sa pána ministra, či sa chce vyjadriť k rozprave. Nie. Pán spoločný spravodajca Roman Vavrík, chcete sa vyjadriť k rozprave? Nie. Prerušujem rokovanie o tomto bode programu. Prosím teraz pána ministra vnútra, aby z poverenia vlády uviedol návrh na vyslovenie súhlasu Národnej rady Slovenskej republiky s pristúpením k Dohovoru určujúcemu štát zodpovedný za preskúmanie žiadostí o azyl podaných v jednom z členských štátov Európskych spoločenstiev . Návrh prerokúvame ako tlač 560, súčasťou návrhu je aj spoločná správa gestorského výboru. Nech sa páči, pán minister, máte slovo.
Kažimír, Peter, podpredseda vlády a minister financií SR (2015-09-18):
Ďakujem veľmi pekne. Zámerom toho návrhu zákona sú nasledujúce zmeny v oblasti zákona o dani z príjmov a zákona o správnych a súdnych poplatkoch. V oblasti o dani z príjmov ideme zaviesť opatrenia na zvýšenie daňovej motivácie obyvateľstva investovať na kapitálovom trhu z dôvodu podpory rozvoja kapitálového trhu a zvýšenia financovania slovenskej reálnej ekonomiky z dlhodobých úspor obyvateľstva, a to po prvé zavedením oslobodenia na príjmy z prevodu cenných papierov obchodovaných na regulovanom trhu po uplynutí tzv. časového testu jedného roku od nadobudnutia týchto cenných papierov; a po druhé podporou dlhodobého investičného sporenia ako zvýhodnenej formy investovania finančných prostriedkov do portfólia vykonávaného prostredníctvom oprávnených inštitúcií po splnení ustanovených podmienok. V ďalšom ideme pokračovať v koncepčnom a systematickom boji proti daňovým podvodom zadefinovaním opatrení proti zneužívaniu zákona o dani z príjmov a úpravou v oblasti transferového oceňovania. V oblasti zákonov o správnych a súdnych poplatkoch reagujeme na zrušenie kolkových známok a rozširujeme možnosti zaplatenia poplatku na príslušnom orgáne o nový spôsob platby prostredníctvom SMS správy. Na Výbore Národnej rady Slovenskej republiky pre financie a rozpočet boli predložené pozmeňujúce návrhy, ktorých obsahom bolo najmä spresnenie vymedzenia podmienok, za ktorých môže zamestnávateľ poskytnúť zamestnancovi sociálnu výpomoc oslobodenú od dane z príjmov v úhrnnej ročnej výške najviac 2 000 eur v prípade odstraňovania alebo zmiernenia následku živelných udalostí, dočasnej pracovnej neschopnosti trvajúcej dlhšie, ako je polovica zdaňovacieho obdobia, alebo úmrtia blízkej osoby. V ďalšom sa schválilo na výbore zavedenie oslobodenia stravy poskytnutej lekárom alebo zdravotníckym pracovníkov od držiteľa, ktorým je výrobca alebo distribútor liekov a zdravotníckych pomôcok, na akomkoľvek odbornom podujatí určenom na vzdelávanie do výšky náhrad stravného ustanoveného pre zamestnancov podľa zákona o cestovných náhradách. V ďalšom išlo o oslobodenie od platenia daňovej licencie pre pozemkové spoločenstvá s ročným obratom neprevyšujúcim sumu 10-tisíc eur. A v neposlednom rade ide o zníženie súdnych poplatkov týkajúcich sa prvozápisu vo veciach Obchodného registra pre všetky právne formy. Aj v týchto prípadoch pozmeňovacích návrhov došlo k podpore týchto pozmeňujúcich návrhov aj zo strany opozičných poslancov, za čo im osobitne ďakujem.
Grendel, Gábor, podpredseda NR SR (2023-05-10):
Pán poslanec Štefan Kuffa.
Bugár, Béla, podpredseda NR SR (2018-03-14):
Pán poslanec Raši, nech sa páči.
Kadúc, Miroslav, poslanec NR SR (2015-11-10):
Ďakujem pekne, pán predseda. Vážený pán predseda, keďže v zmysle vašich vyjadrení ide zrejme o poslednú riadnu schôdzu, a to aj napriek tomu, že máme 43 opozičných návrhov v prvom čítaní, dovoľte mi požiadať vás o zaradenie nasledujúceho bodu: a to je, to bude správa o plnení programového vyhlásenia tejto vlády na roky 2012 až 2016 s tým, že táto správa sa zaradí na koniec tejto schôdze.
Tittel, Dušan, poslanec NR SR (2019-02-18):
Pán Sopko, mrzí ma, jak ste nejak tú našu pripomienku reagovali tak osobne, voči vám by som si to určite nedovolil, lebo vás považujem za slušného chlapa a vždy vystupujete veľmi kultivovane, a preto aj oceňujem váš kultivovaný prejav. Kolegyňa vám vysvetlila práve, som bol prekvapený, že prečo sa pýtame zrovna na tú firmu Drilling, ktorá bola veľmi nejak medializovaná, že prečo nedostala už k tým svojim 26 mil. euro, ktoré už dostala z verejných a štátnych zdrojov, že prečo sa tak zrazu pýtate, že prečo zrovna tá firma nedostala. Priznám sa, že mňa osobne ani to moc nezaujíma, lebo verím, že tí hodnotitelia, ktorí boli v zložení štyria zástupcovia ministerstva a siedmi, ktorí boli externí experti, ktorí svojím hlasovaním v pomere 9 : 1, lebo jeden sa ospravedlnil a nezúčastnil sa hlasovania, rešpektujem, že rozhodli správne, lebo ich považujem za odborníkov, a tí boli zodpovední. A ja verím, že keď sa preukáže, že tí hlasovali nejakým spôsobom proti, by som povedal, správnemu rozhodnutiu, tak verím, že budú do budúcnosti niesť aj zodpovednosť. Ale preto by to, bolo by, bolo asi nevhodné, keby sme pani ministerku obviňovali z toho, že ona je zodpovedná za to, že desiati experti, ktorí hlasovali, sa rozhodli pomerom 9 : 1, že ona je zodpovedná za ich rozhodnutie. Inak vážim si váš kultivovaný prejav a, samozrejme, s vecami, ktorými ste povedali, s niektorými súhlasím. Ja si myslím, že v tejto sále nie je človek, ktorý by chcel, aby sme z verejných peňazí mrhali, aby to nešlo na tie, do školstva viacej. Sám mám dve malé deti školopovinné, ktoré mi navštevujú, a viem, ktorý učiteľ je dobrý, ktorý je horší, čo by som rád na tej škole zmenil, ale myslím si, že to nie je len o tých peniazoch, ale možno keď sa vrátime, keď sme my študovali a chodili do školy pred 45 rokmi, tak si myslím, že tie podmienky boli horšie, boli jednoduchšie, ale vyrástli lepší ľudia, ako to vyrastajú z dnešnej mládeže dnes.
Burian, Jozef, poslanec NR SR (2016-10-11):
Nie, nie, teraz najbližšie. Najbližšie hlasovanie, to znamená, ak bude o 17.00 hod., hlasovanie o 17.00 hod., ak to bude až zajtra, zajtra.
Laššáková, Jana, podpredsedníčka NR SR (2014-11-09):
Pani poslankyňa Kiššová.
Hlina, Alojz, poslanec NR SR (2015-12-03):
Je to možné. Ak ste si všimli, ja som nezačal ofenzívne na začiatku, hej, ale sa to zhoršuje, ten stav. Za chvíľku už pán Vážny dodebatuje tuná s pánom Vargom a už tu nebude nikto, no. Predsa len by som poprosil, dobre? Len kvôli tomu statusu, to je aj taká určitá, z formálneho hľadiska. (Reakcia z pléna.)
Mizík, Stanislav, poslanec NR SR (2021-09-30):
Ďakujem za slovo. Pán Blaha, k tomu, čo ste vraveli. To, že médiá vlastnia oligarchovia, je jasné. To, že médiá plnia úlohy oligarchov, týchto podnikateľských subjektov a skupín, je tiež jasné. Však aj moje psy ma milujú, ja som ich pán, ja ich kŕmim. Zvlášť to platí aj pri propagandistických plátkoch Denník N či Aktuality, tie ste menoval. Platí nemenné a totálne pravidlo, vždy zbystri pozornosť, keď niekoho chvália, a dávaj si fest silný pozor, lebo tí, ktorých chvália, sú už ich, vyhovujú ich záujmom. A z toho Pročka si nerobím nič, na jasné uši a oči každý videl, že sme nič nehovorili, ale on nás tu aj tak videl a počul. On je prorok, on má videnia. Ďakujem.
Blahová, Natália, poslankyňa NR SR (2017-06-21):
Ďakujem pekne. Vážený pán poslanec Blanár, našťastie si budú elektronické médiá tento váš prejav pamätať aj do budúcna. Bol to mimoriadne demagogický a zlý prejav. Prichádzate s poslaneckým návrhom uznesenia, ktorý významným spôsobom zasahuje do hospodárenia krajiny? To snáď ani, ani nemá obdobu, to nemá jednoducho obdobu. A konečne sme mnohé pochopili. Na začiatku schôdze ste si odhlasovali skrátenie obedných prestávok, rokovanie do ôsmej, strašne sme sa ponáhľali, až tak, že na organizačnom oddelení netušili, ktorý bod je v programe, a vy na samý záver schôdze prídete s poslaneckým návrhom uznesenia, s poslaneckým návrhom uznesenia, ktorý takouto dramatickou, ktorý má byť základom pre dramatickú zmenu v hospodárení štátu. A ja sa pýtam, kde vy beriete mandát, keď sa pýtate nás na rokovanie, keď si pýtate od nás diskusiu? Dobre vieme, že sa vám nepodarilo vyrokovať nič na úrovni predsedov strán, dobre to vieme. A my nie sme ochotní zadlžovať naše deti. Takže môžem hovoriť za poslanecký klub SaS, že žiaden zodpovedný poslanec za uvoľnenie dlhovej brzdy jednoducho nezahlasuje. Nebudeme kupčiť s budúcnosťou našich detí.
B. Bugár, podpredseda NR SR: (2005-05-25):
O ospravedlnenie svojej neúčasti na dnešnom rokovacom dni písomne požiadali páni poslanci Anton Danko, Karol Džupa, Gustáv Krajči, pani poslankyňa Diana Štrofová. Na zahraničnej pracovnej ceste je pán poslanec Herman Arvay. Panie poslankyne, páni poslanci, včera sme vykonali tajné hlasovanie o návrhu na voľbu člena Rady pre vysielanie a retransmisiu , ktorý máte ako tlač 1103. Prosím povereného overovateľa, pána poslanca Jaduša, aby oznámil výsledok tajného hlasovania. Nech sa páči. J. Jaduš, poslanec: Vážené kolegyne, kolegovia, dovoľte mi, aby som vám prečítal zápisnicu o tajnom hlasovaní o návrhu na novú voľbu člena Rady pre vysielanie a retransmisiu, ktoré sa konalo 24. mája 2005. Na tajné hlasovanie o návrhu na novú voľbu člena Rady pre vysielanie a retransmisiu bolo vydaných a poslanci si osobne prevzali 123 hlasovacích lístkov, teda na voľbe bolo prítomných 123 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na novú voľbu člena Rady pre vysielanie a retransmisiu každý poslanec odovzdal hlasovací lístok, zo 123 odovzdaných hlasovacích lístkov bolo 19 neplatných a 104 platných. Podľa platných hlasovacích lístkov overovatelia zistili, že pri voľbe pána Petra Alakšu nehlasoval za žiaden poslanec, hlasovalo proti 55 poslancov, hlasovania sa zdržalo 49 poslancov, pána Pavla Hapáka hlasovalo za 30 poslancov, proti 39 poslancov, hlasovania sa zdržalo 35 poslancov, pani Evy Chudinovej nehlasoval za žiaden poslanec, hlasovalo proti 55 poslancov, hlasovania sa zdržalo 49 poslancov, pána Branislava Krála hlasovali za 2 poslanci, proti 53 poslancov a hlasovania sa zdržalo 49 poslancov, pána Viliama Kratochvíla hlasovali za 2 poslanci, proti 54 poslancov a hlasovania sa zdržalo 48 poslancov, pán Juraja Kukuru nehlasoval za žiaden poslanec, hlasovalo proti 57 poslancov a hlasovania sa zdržalo 47 poslancov, pána Jozefa Rydla hlasoval za 1 poslanec, proti 56 poslancov, hlasovania sa zdržalo 47 poslancov, pani Eleny Stroblovej hlasovalo za 8 poslancov, proti 52 poslancov, hlasovania sa zdržalo 44 poslancov, pán Ernesta Valka hlasovalo za 52 poslancov, proti 33 poslancov, hlasovania sa zdržalo 19 poslancov. Na voľbu člena Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za člena Rady pre vysielanie a retransmisiu nikto zvolený, do druhého kola postupujú pán Pavel Hapák a pán Ernest Valko. Ďakujem za pozornosť.
Kecskés, Ján, poslanec NR SR (2019-09-24):
Ďakujem za slovo. Poslanci za Ľudovú stranu Naše Slovensko Marian Kotleba, Rastislav Schlosár, Milan Mazurek, Stanislav Drobný a Ján Kecskés predkladajú do Národnej rady Slovenskej republiky návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č.171/1993 Z. z. o Policajnom zbore v znení neskorších predpisov. Toľko na začiatok, skončil som a zároveň sa hlásim do rozpravy ako prvý.
Fronc, Martin, poslanec NR SR (2015-03-11):
Ďakujem všetkým za faktické pripomienky. Len ku kolegovi Jarjabkovi, ja si myslím, že za celé obdobie pôsobenia kolegu Čaploviča mali sme vecné spory, ale nikdy sme sa neohadzovali. Neviem, či to potvrdí, ale ja si to dovolím povedať, že k ničomu takému za celý čas nedošlo. Kolega Poliačik, možnože je to nedorozumenie. Ja sa vôbec nehlásim, teda nie som proti súkromnému školstvu, naopak, bol by som rád, keby som bol autorom toho, ale si to neprivlastňujem. To nie je pravda ako. To nebolo moje vlastníctvo a nebolo to urobené mnou, to je fakt. A nemám si chuť privlastňovať, čo som neurobil. Viete, ja sa nemám chuť k tomu vracať. Prehrajte si záznam a možnože potom uvidíte, že ako ste to formulovali. Ale ja tento spor nemienim ďalej viesť v osobnej rovine. A čo sa týka zrušení, nepoznám kauzu. Zásadne ja som párkrát za svojho pôsobenia preukázal, keď som nastúpil ako štátny tajomník, dal som návrh na zrušenie troch narýchlo založených Mečiarových univerzít, z ktorých dnes jedna robí katastrofálne problémy v Trenčíne, ako možno viete. Čiže myslím si, že keď som bol na pozícii, bral som zodpovednosť za svoje kroky a jednoducho chodil som s vlastnou kožou na trh. Čiže ak by to bolo tak, nepoznám prípad, takisto by som dal bez mihnutia oka pokyn, aby nebolo otvorené a jednoducho, aby tá škola, ale by som jej umieranie nerobil na tri roky, a jednoducho v tom prípade by som to riešil tak, aby umrela takpovediac z roka na rok.
Suchánek, Alan, poslanec NR SR (2017-12-13):
Ďakujem za reakciu, ale cez to všetko si myslím, že je škoda, že ten počet členov správnej rady nebol zdupľovaný, pretože on tam je vyriešený. Len mnoho ľudí sa tvári, ako som už povedal, že nadpolovičná väčšina je aj pomer štyri ku dvom, aj tri ku dvom. Je to zásadný rozdiel. Ono už dnes je to tam napísané, ale keby to tam bolo zdupľované, explicitne napísané, že má nepárny počet členov, a tam dokonca bolo aj riešené, ak v prípade, že teda má párny počet členov, ako sa bude postupovať a ako sa to vyrieši. Myslím, že je to veľká škoda, že to z toho vypadlo. No a to k tomu majetku je to tak v podstate, ako som hovoril ja, ako si hovoril ty. Ale ja verím, že niekde za nejaký krátky čas bude možnosť zmeniť to, napraviť a doplniť. Ďakujem.
Bugár, Béla, podpredseda NR SR (2019-05-15):
Prezentujme sa a hlasujme o tomto návrhu. (Hlasovanie.) Prítomných 138 poslancov, za 27, proti 31, zdržalo sa 78 poslancov, 2 nehlasovali. Návrh nedostal dostatočnú podporu, takže tento návrh neprerokujeme v druhom čítaní. Prosím pani poslankyňu Bašistovú, aby uviedla hlasovanie v prvom čítaní o návrhu poslancov Kiššovej, Blahovej, Kaščákovej a Rajtára na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1441. (Hlasovanie o návrhu poslancov Národnej rady Slovenskej republiky Jany Kiššovej, Natálie Blahovej, Renáty Kaščákovej a Jozefa Rajtára na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1441.)
Antal, Peter, poslanec NR SR (2018-09-14):
Ďakujem pekne. Pár slov v rámci záverečného slova. Budem reagovať na pani kolegyňu Zemanovú. Viete, keby sme mali dať do zákona to, čo vy požadujete, aby bolo explicitne tam napísané, kedy a čo je to vlastne ten verejný záujem, nedá sa to tam dať do toho zákona, lebo to je taký pojem, ktorý skutočne, tak ako povedal aj pán kolega Kresák, je to právny pojem. Veď nakoniec ho máme v ústave spomínaný. Neviem, vo viacerých prípadoch dokonca. Čiže tie výklady tohto pojmu sú, aj rozhodnutia súdov, aj právna teória robí výklad tohto pojmu. Jednoznačne sa to nedá dať do zákona, a práve preto je tam takýto širší pojem, ktorý pravdaže sa musí, ako povedal pán kolega Kresák, skúmať v každom jednotlivom prípade a ten verejný záujem v každom jednotlivom prípade môže predstavovať úplne niečo iné, ako je v inom prípade. Čiže jednoducho sa to tam nedá. Rovnako aj objektívna nemožnosť, ktorá je tam spomínaná, je pojem, ktorý sa dá vykladať, ale vždy v konkrétnom prípade. Nedá sa povedať, že objektívna nemožnosť je toto a vymenovať to nejakým spôsobom. Jednoducho to nejde a právo nie je vždy o tom, že to musí byť úplne podrobne rozpísané do každého jedného akoby prípadu. Takže to je len reakcia. Ale myslím, že pán kolega Kresák ako ústavný právnik to celkom dobre povedal. Určite výborne. Ale chcem vás teda poprosiť o podporu tohto návrhu a posunutie do druhého čítania. Ďakujem pekne.
A. Belousovová, podpredsedníčka NR SR: (2008-09-10):
Teraz dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Tiborovi Lebockému a prosím ho, aby podal správu o výsledku prerokovania materiálu vo výbore. Nech sa páči, pán poslanec.
Glváč, Martin, podpredseda NR SR (2017-09-13):
S reakciou, pani poslankyňa Vaľová.
Kazda, Radovan, poslanec NR SR (2021-10-06):
Ďakujem, pán poslanec. Vy si, vy ste povedali, že si komunity menšín vážite, ale nezamestnali by ste za učiteľa človeka, ktorý je moslim alebo homosexuál. Ďakujem za príspevok k rozvoju sociálnej demokracie a sociálno-
-demokratic... k rozvoju názorov sociálnodemokratickej strany alebo resp. strany, ktorá sa hrdí názvom sociálna demokracia. Naozaj idete čím ďalej tým lepšie, ukazuje sa, že ste obyčajní populisti s názormi naprosto extrémistickými, ale ide vám to naozaj fajn. Poviem vám, že ja by som bol radšej, ja by som tiež radšej, keby bolo čo najmenej učiteľov, ktorí sú sociálni demokrati. Bol by som radšej, keby bolo čo najmenej učiteľov, ktorí sú vyznaním populisti, presvedčením populisti, obzvlášť zelení extrémistickí populisti. Ale ako poznamenal kolega Ondrej Dostál, nebolo by to v súlade s ústavou, zrejme ani s antidiskriminačným zákonom, a to považujem za veľmi dobré a tento princíp budem naďalej presadzovať a zastávať si.
Laššáková, Jana, podpredsedníčka NR SR (2012-08-08):
Teraz dávam slovo pani podpredsedníčke Jurinovej, ústne prihlásenej do rozpravy. Nech sa páči, pani podpredsedníčka.
Števulová, Zuzana, poslankyňa NR SR (2023-12-19):
Ivo, ďakujem ti za ten tvoj príspevok, ktorý si takto neskoro v noci predniesol a je len škoda, že si sa v ňom nevenoval aj téme slušnosti, lebo osobne si myslím, že keď už tu teda musíme byť celú noc a snažíme sa reagovať vecne na ten neodôvodnený návrh novely kompetenčného zákona a ďalších dvadsať zákonov, tak základná slušnosť tejto koalície či už vlády alebo poslancov by naozaj bola chovať sa v tejto sále slušne a nerušiť ľudí, ktorí sa tu snažia prinášať odborné diskusie a v tejto súvislosti možno by som len pripomenula, že tu máme aj teda stále nejaký rokovací poriadok a jeho § 32 a možnosť nakoniec aj vykázať poslanca z rokovacej sály, ak neuposlúchne výzvu, tak možno by predsedajúci týchto schôdzí toto mohli aj viac využívať. Vďaka.
Dostál, Ondrej, poslanec NR SR (2024-01-18):
Pán predsedajúci, ja by som nerád prišiel o slovo, takže si chcem ujasniť, že keď pán poslanec Bužo hovoril vo svojom vystúpení, sa obracal na vás a ostatných predstaviteľov koalície, či ja môžem sa na vás obracať, alebo to bude považované, že nereagujem na predrečníka.
Laurenčík, Milan, podpredseda NR SR (2021-03-17):
V zmysle § 28 zákona o rokovacom poriadku požiadal o vystúpenie v rozprave pán podpredseda Juraj Blanár, nech sa páči.
Pavelka, Radoslav, poslanec NR SR (2018-06-18):
Ďakujem pekne. Ďakujem pekne všetkým kolegom, ktorí prispeli k našej rozprave. Chcel by som len ku kolegovi Baránikovi povedať, že áno, tento pohľad je veľmi dôležitý, čo si povedal, a ja som si ho v podstate ani neuvedomil, keď prvýkrát sme o tomto uvažovali, ale je to naozaj pravda. Ale súčasne tento návrh, keď by prešiel a keby sme vedeli zrušiť to okresné delenie, bude to mať tú výhodu pri tej praktickej, najmä to, že ten človek si môže to auto prihlásiť hocikde, pretože na začiatku bude mať možno SK, a tým pádom, či to urobí v Košiciach, alebo v Bratislave, je to úplne jedno. Je to dôležité napríklad aj vtedy, keď sa presťahuje. Niekto si kúpi a býva, ja neviem, v tej Nitre, kúpi si vozidlo, o dva roky sa presťahuje do Bratislavy a zoberie si značku bez toho, aby niekto ho vedel identifikovať, odkiaľ je, a teda nemyslím v zlom, ale v tom, že si nemusí tú značku meniť. Čiže to je, to je veľká výhoda. Ku kolekynke Zimanovej, životné prostredie je veľmi dôležité. A ja som veľmi rád, že aj tento návrh zákona k tomu môže pomôcť, aby sme ho trošku šetrili. Ďakujem pekne.
T. Cabaj, podpredseda NR SR: (2009-04-29):
Otváram rozpravu. Písomne sa do rozpravy prihlásil Miroslav Kotian za poslanecký klub  Ľudovej strany – HZDS. Udeľujem mu slovo.
Laššáková, Jana, podpredsedníčka NR SR (2013-10-24):
Nech sa páči, pán podpredseda vlády a minister vnútra Robert Kaliňák, máte slovo, aby ste informovali Národnú radu o stanovisku vlády.
Grendel, Gábor, podpredseda NR SR (2022-02-08):
Pán poslanec Susko.
Pellegrini, Peter, predseda NR SR (2015-03-12):
Ďakujem pekne, pán minister. Ďalšiu otázku opäť na vás položil pán poslanec Viliam Novotný a táto znie: „Viete mi vysvetliť, prečo musí podnikateľ od augusta minulého roka zabezpečiť zdravotný dohľad prostredníctvom pracovnej zdravotnej služby aj pre zamestnancov vykonávajúcich I. a II. kategóriu prác, teda pre administratívnych pracovníkov? Je táto kategória podľa vás riziková, povedzme ako zamestnanci hutníckej výroby, chemičiek, a teda potrebuje takúto zvýšenú starostlivosť zamestnávateľa? Alebo sa chcete len ako vláda zbaviť zodpovednosti za zdravotnú politiku a presunúť ju úplne na zamestnávateľov, ľudí, pretože vám to aj podľa štatistík naozaj nejde dobre? Čo keby ste potom prestali vyberať zdravotné odvody?“ Pán minister, nech sa páči, môžte odpovedať.
Zelník, Štefan, poslanec NR SR (2019-05-13):
Vážený pán predsedajúci, prosím, dajte hlasovať o návrhu zákona ako o celku s prijatými pozmeňovacími návrhmi. Gestorský výbor odporúča schváliť.
Zmajkovičová, Renáta, podpredsedníčka NR SR (2014-01-30):
Pán poslanec Pollák, nech sa páči.
T. Lebocký, poslanec: (2007-09-11):
Pristúpime teda k hlasovaniu. Vážený pán predseda, dajte, prosím, hlasovať o pripomienke pána prezidenta č. 1 s návrhom gestorského výboru uvedenú pripomienku schváliť.
Blanár, Juraj, podpredseda NR SR (2022-06-16):
Pán kolega Blaha, po tvojom vystúpení som očakával, že tu bude jeden argument za druhým vo faktických poznámkach, ako bude obhajovať každý jeden poslanec klubu SaS svojho ministra. Ale dokonca sme sa dopočuli, že v podstate tvoje vystúpenie bolo tak chabé, že jedine teba sme postavili ako hlavného rečníka za poslanecký klub, a to bol hlavný argument pána Kazdu. Ja len chcem povedať, keďže som riadil schôdzu, viete aká je pravda? V písomných prihláškach ani jeden poslanec za SaS nie je prihlásený. To je teda pekný výsledok, ako ideme obhajovať toho svojho pána ministra, všetko ide ako sa patrí. Prekrývajú, ako si to správne povedal, svoju neschopnosť, bohužiaľ, tragickou reality šou, ktorú dávajú takto na tácke ľuďom, a za to si oni majú siahnuť hlboko do vrecka, do peňaženiek a zaplatiť tú ich neschopnosť. Pretože oni nevedia riadiť krajinu, oni vedia jedine tak ničiť túto krajinu, a to je výsledok, ktorý vidíme, bohužiaľ. A preto to prikrývajú osobnými útokmi, na teba môžu mať výhrady akékoľvek, ale tie argumenty a to, čo sa deje reálne na Slovensku, tým to jednoducho neprekryjú.
Danko, Andrej, podpredseda NR SR (2024-04-30):
Na vystúpenie pána Pročka dve faktické. Pán poslanec Malatinec.
Hrnčiar, Andrej, podpredseda NR SR (2019-09-24):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Požiadala navrhovateľka, nech sa páči, pani poslankyňa Grausová, teda spravodajkyňa.
Bugár, Béla, podpredseda NR SR (2018-02-01):
Prerušujem rokovanie o tomto bode programu. Tak ako ste, pán spravodajca, požiadali, o tomto bode budeme hlasovať o sedemnástej hodine. Ďakujem aj pánovi ministrovi. A teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov (tlač 818). Odovzdávam slovo pánovi ministrovi Richterovi, aby vládny návrh zákona odôvodnil. (Reakcie z pléna.) Ja to mám opačne, ale ak je požiadavka, môžme vymeniť poradie. (Reakcie z pléna.) Dobre. (Reakcia ministra.) No ja to mám zas opačne, ale dobre, v poriadku. Takže, v úvodzovkách, na žiadosť pána ministra, ale hlavne na žiadosť poslancov a poslankýň, najprv budeme rokovať v druhom čítaní o vládnom návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele (tlač 761). Nech sa páči. Teraz už je to v poriadku, dúfam. (Reakcie z pléna.) Ani to nie je v poriadku. (Reakcie z pléna.) Mám v tom bordel, ale už som to našiel, je to absolútne... Dobre, už mám. Už mám. Aj starému psovi sa sem-tam stáva, že sa potkne. Takže konečne postúpime k prvému čítaniu o vládnom návrhu zákona o sociálnej ekonomike a sociálnych podnikoch a o zmene a doplnení niektorých zákonov (tlač 817). Dúfam, že síce na tretíkrát, ale je to už v poriadku. Pán minister, nech sa páči.
Bugár, Béla, podpredseda NR SR (2017-03-22):
Ďakujem. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť. A pardon. No, mýliť sa je ľudské. Takže spravodajkyni Magdaléne Kucianovej, aby informovala Národnú radu. (Reakcia spravodajkyne.) Pre Maďara mäkčeň sem, mäkčeň tam, takže Kuciaňovej. Nech sa páči.
Ďurica, Ondrej, poslanec NR SR (2022-03-18):
Ďakujem za slovo, pán podpredseda. No ja na rozdiel od kolegu Kazdu to celkom chytám aj to vnímam, aj to stíham registrovať. Možno je to tým, že som s Milanom Mazurekom častejšie a dlhšie ako vy, ale ja budem reagovať na Milana Mazureka, samozrejme. Som rád, že to vysvetlil, aj postoj nás voči pomoci Ukrajincom že celkom jasne vysvetlil a zároveň teda objasnil, prečo tento návrh zákona nemôžeme podporiť. Mne na celom tom snažení vlády a na celých tých opatreniach vadí v princípe len jedna taká všeobecná, ale z môjho pohľadu dosť zásadná vec, že v porovnaní s tou pomocou a s tými opatreniami, ktoré prichádzajú od vlády v situácii, v ktorej sa nachádzame v súvislosti s vojnou na Ukrajine, mi vadí, že podobný signál, podobné opatrenia, podobná rétorika nesmeruje od členov vlády smerom k občanom. To znamená akési upokojenie, akási nádej, dať im signál, že tie veci sa dajú do poriadku, čo sa týka, čo sa týka občanov Slovenskej republiky, že príde pomoc. Doteraz sme tu mali v podstate samé zákazy, samé obmedzenia aj jednotliví ministri a predstavitelia vlády veľmi nešťastne komunikovali situáciu aj prípadné zdraženie a celý, celý ten problém, ktorý z toho vyplýva. Takže toto je to, čo mne osobne vadí. My sme mali k tomuto výbor, ja mám trošku viacej informácií ohľadne toho, aj čo sa týka objemu tej pomoci, aj aký je, aký je počet tých jednotlivých Ukrajincov, ktorí tu či už zostávajú, alebo sú tu dočasne. Takže v tomto som celkom zorientovaný, ale vo všeobecnosti mi vadí naozaj to, že vláda by mala upokojiť občanov, pretože atmosféra v spoločnosti je veľmi-veľmi zlá.
Danko, Andrej, predseda NR SR (2016-04-20):
Ďakujem pánovi poslancovi. Na vystúpenie pána poslanca sú dve faktické poznámky. Uzatváram možnosť prihlásenia s faktickými poznámkami. Poprosím, pán poslanec Milan Krajniak.
Bugár, Béla, poslanec NR SR (2014-01-30):
Ďakujem za slovo. Pán minister, prepáčte, vy ste tu neboli včera. Tak musím to trošku povedať, ale na začiatok hneď si vyprosiť to, že my kopeme do strany SMER. Práve včera pán Chmel, ako predseda výboru, predložil vôbec dôvody, prečo táto schôdza, tak ani nespomenul poslancov strany SMER, že by do nich kopol. Hovoril o jednej skutočnosti, vláda akým arogantným spôsobom zamedzila možnosť, aby predstaviteľka jednej inštitúcie, ktorá má chrániť ľudské práva, podala svoju správu. S tou správou vy nemusíte súhlasiť, to berieme. Môžete mať absolútne iný názor. Ale vypočuť si ju treba. Ja som to počul pred chvíľočkou aj od pána predsedu Národnej rady, ktorý hovoril o policajtoch, hovoril o Rómoch, ale táto schôdza nie je, ani o policajtoch ani o Rómoch. Chceme poukázať na to, že ľudské práva a ombudsmanka nemá chrániť len policajtov, len Rómov, ale všetkých. Ak zbadá niekde, že je problém s ľudskými právami, musí na to upozorniť, to je jej úloha. A, viete, ak niekto menil túto schôdzu a arogantným spôsobom sa snažil vysvetliť nevysvetliteľné, to sme neboli my. A, prepáčte, ak niekto tu klamal, tak klamal, samozrejme, minister vnútra, či tu, či v prípade Hedvigy, či v prípade napríklad pánov skinhedov z Nitry. Tvrdil, že polícia potrebovala štyri mesiace na to, aby to zdokumentovala, aby tí ľudia boli zavretí. Výsledok? Výsledok je žalostný. Prepáčte hovoríme tu o tom, o ľudských právach.
B. Bugár, podpredseda NR SR: (2004-06-29):
Prerušujem rokovanie o tomto bode programu. Vážené panie poslankyne, vážení páni poslanci, pristúpime k jednotlivým prerokovaným bodom a budeme postupne hlasovať. Najprv by sme mali pristúpiť k hlasovaniu o bode programu, ktorým je vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 647). Hlasovanie alebo teda rokovanie o tomto bode programu sme prerušili s tým, že na základe požiadavky poslancov sme ho vrátili do výboru. Tento návrh výbor prerokoval, takže pristúpime k jednotlivým hlasovaniam. Pani poslankyňa Navrátilová. Ľ. Navrátilová, poslankyňa: Ďakujem za slovo, pán predsedajúci. Dámy a páni, v súlade s § 29 ods. 2 zákona č. 350/1996 Z. z. o rokovacom poriadku Národnej rady Slovenskej republiky rozhodla Národná rada Slovenskej republiky všeobecným súhlasom dňa 25. júna 2004 prerušiť rokovanie pred hlasovaním o návrhu v druhom čítaní až do prerokúvania pozmeňujúcich a doplňujúcich návrhov podaných poslancami v rozprave gestorským výborom s tým, že rozprava bola ukončená. Určila Výbor Národnej rady Slovenskej republiky pre sociálne veci a bývanie ako gestorský výbor, aby prerokoval predložené poslanecké pozmeňujúce a doplňujúce návrhy podané v rozprave a zaujal k nim stanovisko. Výbor prerokoval dňa 29. júna 2004 pozmeňujúce a doplňujúce návrhy poslancov a zaujal stanovisko, že poslanci vyjadria svoj postoj k jednotlivým návrhom poslancov podaným v rozprave svojím hlasovaním. Toľko je záver dnešného zasadania výboru pre sociálne veci a bývanie.
Bugár, Béla, podpredseda NR SR (2017-09-06):
Ďakujem, pani ministerka. Teraz dávam slovo spoločnému spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Kvorkovi, nech sa páči.
Blanár, Juraj, podpredseda NR SR (2021-06-22):
Druhá a posledná faktická poznámka na pána poslanca, pán poslanec Jozef Habánik.
Kaník, Ľudovít, poslanec NR SR (2013-03-27):
Pán predseda, napriek tomu, že som sa veľmi snažil a že ten problém je naliehavý, ktorý je obsiahnutý v mojej novele pod číslom 56, novela priestupkového zákona, aj keď viem, že si tu uvedomujú aj mnohí, možno dokonca väčšina poslancov SMER-u, žiaľbohu, ten čas ešte nenastal, aby sa SMER na to nepozeral cez stranícke oči, takže keďže viem, že by táto novela nebola podporená, tak sťahujem tento bod z programu.
Laššáková, Jana, podpredsedníčka NR SR (2014-12-10):
Pán poslanec Viskupič.
Kollár, Boris, predseda NR SR (2022-06-23):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Szőllősovi.
B. Bugár, podpredseda: (2005-01-20):
o vládnom návrhu Trestného poriadku (tlač 720). Vládny návrh zákona ste dostali pred prvým čítaním ako tlač 720, spoločnú správu máte v tlači 720a. Prosím znovu pána podpredsedu vlády a ministra finan... pardon, ministra (So smiechom.) spravodlivosti Daniela Lipšica, aby vládny návrh zákona uviedol a odôvodnil, nech sa páči.
Kotleba, Marek, poslanec NR SR (2020-11-12):
Ďakujem za slovo. Na toto vystúpenie by som možno reagoval len veľmi skrátka a povedal by som, že možno naozaj všetko zlé je na niečo dobré a že tento slovenský náš národ sa konečne zobudí a strhne si tie okovy, ktoré tu má od roku ´89. Ďakujem pekne.
M. Číž, poslanec: (2004-03-17):
Ďakujem.
Paška, Pavol, predseda NR SR (2013-12-12):
Pán minister školstva, ja vás poprosím, nediskutujte.
Laššáková, Jana, podpredsedníčka NR SR (2014-06-06):
Ďakujem pekne. S reakciou pán poslanec Kuffa.
D. Lipšic, poslanec: (2006-12-06):
Pred chvíľkou pán prezident hovoril o tom, ako je potrebné posilňovať ústavnosť a zákonnosť. Tak ústavnosť sme posilnili tým, že sme schválili na jednej z prvých schôdzí pravdepodobne protiústavný zákon o poskytovateľoch zdravotnej starostlivosti. Dnes Ústavný súd pozastavil jeho účinnosť. Keď som na to upozorňoval v pléne pred pár mesiacmi, že ide o zjavne protiústavný návrh, pretože už v tejto veci rozhodoval Ústavný súd, nevadí, schválime, blahoželám, jeden z prvých návrhov, ktorý toto plénum schválilo napriek upozorneniu, že ide o zjavne protiústavný návrh. Ja som vtedy povedal, že v mnohých veciach môžeme diskutovať o ústavnosti, či to ústavné je alebo to je neústavné. A tam rozhodne parlament a potom to ide na Ústavný súd. Ale úmyselne schváliť protiústavný zákon, to, si myslím, vyžaduje pomerne veľkú dávku odvahy, ale obávam sa, že aj niečoho horšieho. Vládna koalícia ide ešte ďalej. Nestačí predložiť do prvého čítania de facto vládne návrhy zákonov, treba ešte v druhom čítaní bez pozornosti verejnosti a opozičných poslancov predkladať siahodlhé ďalšie novelizácie. Pravdou je, že aj v minulosti dochádzalo k tomu, že boli v druhom čítaní predložené pozmeňujúce návrhy, väčšinou vo výboroch. Za ministerstvo spravodlivosti môžem povedať, že k tomu došlo raz, keď koncom minulého roku došlo k malým novelám v trestných kódexoch. Ja som vtedy osobne telefonicky kontaktoval všetkých členov ústavnoprávneho výboru, aj za opozíciu, pretože išlo podľa mňa o výnimočné riešenie, nie štandardné, ale výnimočné. Dnes bez obalu znovelizujeme čokoľvek aj v druhom čítaní. Pamätáme si ešte, na prvej schôdzi keď sa cez jeden návrh zákona chcel novelizovať zákon o meste Košice. Takže to je predstava vlády o ústavnosti a zákonnosti legislatívneho procesu. Vychádzajú mi z toho dve alternatívy. Buď naozaj ide o poslanecké návrhy zákonov, ako to hovorila pani kolegyňa. A potom už viem, kde chce vláda šetriť tých 10 % štátnych zamestnancov. Vyhodí legislatívcov. Načo by vláde boli, keď proste vládne kluby sú tak erudované a kvalifikované, že robia tak mimoriadne dobré novely zákonov? To je veľmi ľahké riešenie. No a druhá možnosť je, že poslanci proste prevezmú vládny návrh zákona pripravený niekým iným. Tomu sa v iných súvislostiach hovorí plagiátorstvo. Nie je to príliš veľká etická cnosť ani pre poslancov vládnej koalície. Chcel by som preto požiadať aj pána predsedu Národnej rady, pokiaľ má záujem na čistote legislatívneho procesu, aby sa takéto prípady v takejto frekvencii a v takomto rozsahu do budúcnosti neopakovali. Ďakujem. (Potlesk.)
Paška, Pavol, predseda NR SR (2014-06-04):
Pán predseda Podmanický.
Muňko, Dušan, poslanec NR SR (2010-08-10):
Chcel by som podporiť návrh pani poslankyne Sabolovej, pokiaľ sa týka spojenia Štátnych lesov v Tatrách so Štátnou ochranou prírody. Nám sa to nepodarilo a tie vzťahy, ktoré sú tam, trpia Tatry. Ale netrpia len Tatry, trpia prakticky všetky chránené územia, pretože sa dohadujú Štátna ochrana prírody so Štátnymi lesmi. Pričom obidve organizácie sú štátne, resp. podliehajú štátu. Prečo to hovorím? Keď sa pozriete po pohrome, ktorá bola 2005 v Tatrách, tak dneska lykožrút zožiera lesy ďalej, pričom všade vo svete veci sa riešia ináč, ako ich riešia naši ochranári. To je jedna vec. Druhá vec, prikláňam sa takisto, aj pokiaľ sa týka to, čo tu povedala aj k zdravotníctvu. Pokiaľ sa nedohodneme koalícia a opozícia, tak tie problémy, ktoré má dneska Sociálna poisťovňa, ktorá má problémy s platením, resp. zdravotníckych zariadení, bol generálny pardon. Znova vyvoláva tú istú situáciu, no nevyvoláva len, že neplatí do Sociálnej poisťovne, ale tým, že je zadlžené zdravotníctvo, neplatí dodávateľom, ktorí dávajú služby. Treba tu takisto nájsť konsenz, aby sme sa pohli k lepšiemu, tak ako pri riešení sociálnych vecí, aj v zdravotníctve. Ďakujem pekne.
Laššáková, Jana, podpredsedníčka NR SR (2016-02-11):
S reakciou pán poslanec Novotný.
P. Farkas, poslanec: (2003-12-02):
K čl. I bodu 120 vládneho návrhu sa na konci navrhovaného § 92 pridávajú odseky 4 a 5, ktoré znejú: „(4) Informácie klientovi a jeho obchodoch uvedených v odseku 1, ktoré banka alebo pobočka zahraničnej banky poskytla do spoločného bankového registra, sa môžu uchovávať v spoločnom bankovom registri 5 rokov od zániku záväzkov klienta z obchodov uvedených v odseku 1, ak klient neudelil preukázateľný súhlas na inú lehotu uchovávania týchto informácií v spoločnom bankovom registri. Banka a pobočka zahraničnej banky, ktorá do spoločného bankového registra poskytla údaje o klientovi a jeho obchodoch uvedených v odseku 1, je povinná spoločnému podniku pomocných bankových služieb podľa odseku 2 preukázateľne oznámiť dátum zániku záväzkov klienta z obchodov uvedených v odseku 1. (5) Klient banky alebo pobočky zahraničnej banky je za podmienok ustanovených osobitným zákonom“ (tu je odkaz na ten osobitný zákon) „oprávnený oboznámiť sa s informáciami, ktoré sú o tomto klientovi a o jeho obchodoch vedené v spoločnom bankovom registri.“ Veľmi krátke odôvodnenie k tomuto návrhu, že navrhnutým doplnením pôvodne navrhnutého bodu 120 doplníme navrhovaný § 92 o nové odseky 4 a 5, ktoré upravujú lehoty na uchovávanie informácií o bankových klientoch a ich obchodoch v spoločnom bankovom registri a zároveň sa bankovým klientom, o ktorých budú vedené údaje v spoločnom bankovom registri, umožňuje, aby sa s týmito údajmi o svojej osobe oboznámili za podmienok, ktoré sú ustanovené zákonom o ochrane osobných údajov. Samozrejme, budú môcť sa oboznámiť iba s údajmi, ktoré sa dotýkajú vlastnej osoby. Skupina poslancov si myslí, že tento návrh je lepšie a presnejšie sformulovaný, než je to v spoločnej správe pod bodom 36, a žiadame vás o podporu. Tento návrh bol, samozrejme, prediskutovaný aj predkladateľmi, tak ako aj s predstaviteľmi Národnej banky Slovenska. Ďakujem vám pekne za pozornosť. Z. Martináková, podpredsedníčka NR SR: Ďakujem. Vyhlasujem rozpravu za skončenú. Pán minister, chcete sa vyjadriť k tomu, čo odznelo? Nech sa páči.
Gaborčáková, Soňa, poslankyňa NR SR (2016-09-20):
Ďakujem za slovo. Ja si myslím, že prišiel čas, kedy naozaj pracujúci rodičia v tomto štáte si zaslúžia, aby sa dĺžka dovolenky predĺžila z 34 na 52 týždňov. Je čas, aby žena na materskej dovolenke, ktorá pracovala, alebo muž na materskej dovolenke, ktorý pracoval a odvádzal dane v tomto štáte a nie ubiehal nejakým iným smerom, aby naozaj si užil toho dieťaťa a aby nemali nejaké finančné bariéry, aby naozaj ten čas s tým dieťaťom strávili krásne, zodpovedne a aj s peniazmi. Ďakujem.
Jarjabek, Dušan, poslanec NR SR (2015-02-04):
Ďakujem veľmi pekne za slovo. Vážený pán predseda, príjemný dobrý deň, dovoľte, aby som vás najskôr oboznámil s uznesením, ktorý prijal výbor pre kultúru a médiá, citujem: „Národná rada Slovenskej republiky po A. konštatuje, že dňom 10. februára 2015 skončí funkčné obdobie Vladimírovi Slovákovi a Ildikó Nagyovej,... (Prerušenie vystúpenia predsedajúcim.)
Grendel, Gábor, podpredseda NR SR (2020-09-23):
Štyri faktické poznámky na vystúpenie pána poslanca. Končím možnosť prihlásiť sa s faktickými. Ako prvý pán poslanec Suja.
Kuffa, Štefan, poslanec NR SR (2014-01-31):
Tak ja tiež len tak ľahko zareagujem na odľahčenie. No tak parafrázujem toho kolegu nášho, že katolícka cirkev je ľahká preto a patrí k tým obľúbeným, lebo vyspovedáš sa a máš to finito, vybavené. Nie je tomu tak. Lebo musíš vyznať hriechy, vzbudiť si ľútosť úprimne, ale aj činiť aj pokánie. To znamená, že aj odčiniť to, čo si urobil. Ono tie hriechy sa síce odpúšťajú, ale nie všetky tresty, a to je trošku ako zložitejšie. A, samozrejme, ja si myslím, že aj každý človek vo svojom živote má, v úvodzovkách, také ľahké, lebo každý má svedomie. Ak si vzbudíš ľútosť a činíš úprimne pokánie, tak aj to je cesta tvoja bez toho, že by si mal možno to vierovyznanie. Tak ja len tak na doplnenie. Ďakujem.
Jurinová, Erika, podpredsedníčka NR SR (2015-02-18):
S reakciou pán poslanec Lipšic.
Gabániová, Darina, poslankyňa NR SR (2014-11-08):
Ďakujem. Dovoľte takú malú retrospektívu. Je 25 rokov po Nežnej revolúcii, od ktorej si idealisti sľubovali ozdravenie spoločenských vzťahov. Pripomeňme si, čo nasledovalo: budovanie nového štátu, zbabraná privatizácia, holandské dražby a vznik Mečiarovej oligarchie. Aj privatizácia bánk, aj ich tzv. ozdravenie z verejných prostriedkov, ktoré mali slúžiť na školstvo, vedu, zlepšovanie životného prostredia a na zušľachťovanie verejného priestoru. Nasledovala vlastizrada Dzurindových vlád, ktoré privatizovali strategické podniky, a vznik a budovanie ešte dravšej oligarchie, aj finančných skupín. Aby toho nebolo dosť, spustili devastačné reformy. Reformy, ktorých výsledkom bola chudoba! 1,5 milióna chudobných ľudí! Sociológovia vám povedia, ako ťažko sa človek z chudoby dostáva. Aj preto je zlý zdravotný stav na Slovensku už po 53. roku veku. Odmietam, aby títo politici nás označovali za stranu zodpovednú za maras na Slovensku. Protestujem proti návrhu odvolať pána premiéra Roberta Fica! Chcem, aby Slovensko bolo dobré miesto pre život, pre občanov Slovenskej republiky. A o to sa tu máme usilovať! O to! Všetci.
Laurenčík, Milan, podpredseda NR SR (2021-02-05):
Na faktické poznámky bude reagovať pán poslanec Rastislav Schlosár, nech sa páči.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujme. (Hlasovanie.) Prítomných 140 poslancov, za návrh 90, proti 0, zdržalo sa 50 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Teraz dajte hlasovať o pridelení návrhu výborom a určení gestorského výboru, ako aj lehoty na prerokovanie. Nech sa páči, pán spravodajca.
Blanár, Juraj, podpredseda NR SR (2023-02-02):
Pán poslanec Čepček, môžete reagovať na faktické poznámky.
A. Belousovová, podpredsedníčka NR SR: (2009-02-04):
Dávam slovo spravodajcovi, ktorého určil navrhnutý gestorský výbor, výbor pre pôdohospodárstvo, životné prostredie a ochranu prírody, pánovi poslancovi Antonovi Korbovi. Nech sa páči.
P. Paška, predseda NR SR: (2008-05-14):
(Hlasovanie.) 137 prítomných, 34 za, 14 proti, 89 sa zdržalo. Tento návrh zákona sme do druhého čítania neschválili. Pani poslankyňa Biró, poprosím vás, aby ste uvádzali hlasovanie v prvom čítaní o návrhu poslanca Národnej rady Slovenskej republiky Jána Senka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Je to tlač 612.
Uhrík, Milan, poslanec NR SR (2017-06-19):
Pán poslanec, musím súhlasiť s tým podhodnotením platov na Slovensku. Tiež mám taký pocit, že ako keby tí zahraniční investori, podnikatelia vyslovene až zneužívali tú lacnú pracovnú silu na Slovensku. A to teraz nehovorím, že Slováci by to tak nerobili, samozrejme, aj medzi Slovákmi sa nájdu, aj všeobecne v ekonomike nikto nezaplatí zamestnancovi viac, žiadny podnikateľ nezaplatí viac, ako by musel, aby ten zamestnanec neodišiel. A s tým bude treba niečo v budúcnosti niečo robiť. Hovoríte, že 80 % príjmov v domácnosti ide na nevyhnutné výdavky, ten optimálny model by mal byť tuším okolo 50, 30, 20, to znamená, že 50 % nevyhnutné výdavky, nájmy, potraviny, 30 % nejaké voľnočasové aktivity, kultúra a 20 % by malo ísť do budúcich úspor. No ale ja by som sa chcel z tohto miesta pridať k tej vašej takej argumentácii a poprosiť pána ministra o trošku lepšiu odpoveď, lebo spomínali ste, že priemerná zadlženosť slovenských domácností stúpla, teraz neviem v ktorom roku, či 15. , či 16., na 50 % ich disponibilného príjmu. Pán minister, vy ste tu, neviem, či boli alebo neboli, pán minister na to vtedy odpovedal, že to je spôsobené tým, že slovenské domácnosti sa majú lepšie a trúfajú si viac sa zadlžovať, čo mi prišla trošku taká absurdná odpoveď a skutočne by som rád vedel, či to pán minister myslel vážne. Ďakujem.
Paška, Pavol, predseda NR SR (2013-06-26):
(Hlasovanie.) 143 prítomných, 1 za, 80 proti, 62 sa zdržalo. Bod 128 sme neschválili.
Šmilňák, Martin, poslanec NR SR (2024-02-07):
(Na začiatku faktickej poznámky pretrvávala technická porucha.) ... trestný čin nebude nepotrestaný a veľmi pekné reči o restoratívnej justícii a o tom, aby sa páchateľ polepšil. No lenže keď skrátite doby premlčania v prípade povedzme úplatkov alebo ekonomickej trestnej činnosti do výšky 250-tisíc na tri roky, tak, po prvé, stane sa to, že mnohé z týchto podvodov nebudú vyšetrené, ale na druhej strane sa stane ešte to, že tí, ktorí boli poškodení, tým, že sa to nevyšetrí, nebudú môcť byť odškodnení. A potom, po tretie, porovnávate nás s Čechami, s tým, že sa znižujú trestné sadzby, aby sme sa prispôsobili povedzme Čechom, lenže Češi inak definujú malú škodu, oni ju majú od tisíc do 4-tisíc a my od 700 do 35-tisíc alebo do 20-tisíc, ak prejde novela pána Gašpara. A potom väčšia škoda, my ju máme od 35- do 350-tisíc alebo po novom do 250-tisíc, Češi ju majú do 40-tisíc. Hovoríte, že sa prispôsobujeme Európe. No v Nemecku za 50-tisíc dostanete 10 rokov basy, ak ste, ak ste politik. V Rakúsku, ak urobíte prúser za 300-tisíc, tak idete na 10 rokov. U nás to úplne znižujete, takže... (Prerušenie vystúpenia časomerom.)
Matovič, Igor, podpredseda vlády a minister financií SR (2022-05-20):
Ďakujem pekne za slovo. Ďakujem všetkým poslancom, ktorí posunuli tento návrh do prvého čítania. Návrh má zabezpečiť takú základnú spravodlivosť. Áno, máme niektorých, keď to tak poviem, niektoré firmy, niektorých podnikateľov, ktorí dovážajú ruskú ropu na Slovensku, na Slovensko a majú z toho mimoriadne zisky. Takže toto je v podstate návrh de facto z mimoriadneho zisku z dovozu ruskej, alebo prameniaceho z dovozu ruskej ropy. Výpočet je veľmi jednoduchý. Diskont, ktorý, alebo teda rozdiel ceny medzi svetovou cenou ropy Brent, ktorá sa ťaží v Severnom mori, a medzi cenou alebo reálnou cenou pri dovoze ruskej ropy, tento rozdiel od neho sa odpočíta päť dolárov za barel a z toho rozdielu navrhujeme daň, mimoriadnu daň z tohto mimoriadneho zisku vo výške 30 %. Pri súčasnej výške diskontu, ak by sa držal tento diskont nasledujúcich 12 mesiacov, dokážeme získať takto ročne do štátneho rozpočtu približne 300 miliónov eur. Pri predpokladanom odpojení sa Slovenska od dovozu ruskej ropy alebo od ruskej ropy niekde za tri roky je celkový pozitívny dopad tohto návrhu, ak by sa udržal ten diskont alebo rozdiel v cenách svetovej ropy, alebo teda ropy Brent a ruskej ropy v tej úrovni aká je dnes, by bol celkový dopad skoro až 1 miliarda eur, ktoré by skončili v štátnom rozpočte. Budem veľmi rád, ak sa nájde väčšina v tomto pléne, ktorá nebude si tu vymýšľať výhovorky alebo nejaké tanečky a nejaké návrhy čo jako, kde jakú ďalšiu daň znížiť. My nie sme teraz v situácii, že zdroj nový, ktorý by sme takýmto spôsobom získali, tak rovno ideme zase niekde si vymyslieť a minúť na niečo, čo nie je treba. Máme kopu výdavkov, ktoré sú dôležité zrealizovať, takže v štátnom rozpočte určite sa nám pomôžu, je to naša spoločná, určite nám pomôžu. Je to naša spoločná kasička, peniaze sa nestratia. Takže budem veľmi rád za podporu každému rozumného človeku v tejto sále. Ďakujem pekne.
Ďuriš Nicholsonová, Lucia, podpredsedníčka NR SR (2019-03-27):
S reakciou pán poslanec Marosz.
Suja, Miroslav, poslanec NR SR (2021-10-20):
Ďakujem za slovo, pán podpredseda. Takže začnem. Pán poslanec Kotleba, previerku stratil aj minister, mu ju otvorili, lepšie povedané, tým prehľadom o ňu prišiel, ani ju už nikdy nezíska, takže sa s tým dáko ani nejako nezaťažujem, že či policajný prezident bude mať, alebo nie. Veď keď to minister nemá, nečakajme nič dobré. Teraz sa vyjadrím k tomu, karanténe, že by nemohol byť výbor uznášaniaschopný alebo podobne. Pán poslanec Krúpa, v skrátenom legislatívnom konaní poslaneckým návrhom o núdzovom stave ste zmenili ústavu s tým, že sme tu mali pozitívnych poslancov za plentou. Tak si myslím, že keď toto dokážete, zmeniť ústavu, tak vyhovárať sa, vo všetkej úcte, na výbor, že by nebol uznášaniaschopný kvôli nejakej karanténe alebo COVID-u, je také amatérske. Za druhé som rád, áno, že ste to povedali. Nie je hanba priznať si chybu. Ja som osobne za to, že ako top manažér alebo vedúci nejakej strany má si vybrať svojich ľudí, keď za nich zodpovedáte. S tým súhlasím. Ale normálne povedať, áno, urobili sme chybu. A za to nie je hanba, nikto vám za to nepovie pol slova. Situácia je taká, aká je, bohužiaľ, prišli sme na to. To sa stáva. A ďalej, čo by som povedal k tej previerke, to som sa asi vyjadril na záver. Tak asi všetko.